Diskusia:Dráčovité

message: Zdravím @2a02:ab04:3140:7400:94a9:4030:4f42:be34 Vymazali ste mi relevantnú informáciu v článku a jej zdroj – prečo? 
Etablované databázy, ako sú: Plants of the World Online https://powo.science.kew.org/ , The World Flora Online  http://www.worldfloraonline.org/ , WFO Plant List  https://wfoplantlist.org/plant-list sú profesionálne databázy, ktoré zverejňujú údaje aktualizované na základe väčšinovej podpory vedeckej obce získanej konsenzom (príklad: https://wfoplantlist.org/plant-list/taxon/wfo-7000000069-2022-06?hide_syns=true). 
Ako som už v poznámke k môjmu príspevku v článku uviedol,  WFO Plant List je konzorcium taxonomických inštitútov a organizácií, ktoré spolupracujú na vývoji globálneho zdroja popisov a iných botanických údajov spojených s konsenzuálnou klasifikáciou rastlín. Konzorcium WFO bolo vytvorené v roku 2012 a portál WFO bol spustený v roku 2020 v rámci plnenia revidovaného cieľa GSPC 1 - vytvoriť online databázu všetkých známych rastlín. Hladac (diskusia) 06:40, 25. október 2022 (UTC)
replies: text: Vysvetlenie bolo uvedené v zhrnutí editu. Čítať viete?

text: Netuším, prečo tu spomínate POWO, ktorá je v článku bohato citovaná.

text: Problém bola len stránka World Flora Online, ktorá je (prinajmenšom v našom konkrétnom prípade) len automaticky generovaná koláž iných webových stránok, čím sa nijako netají, keďže tieto iné webové stránky sú tam aj explicitne uvedené. Treba teda citovať priamo zdrojovú stránku (ktorá tam je uvedená) a nie jej kópiu na World Flora Online. Naozaj netuším, čo je na tom nepochopiteľné. Druhá vec je, že v tomto konkrétnom prípade tu sa text, ktorý tam je uvedený, nezhoduje s textom v uvedenom zdroji. To môže mať dva dôvody - buď bol text pôvodného zdroja medzičasom zmenený alebo tam je zle uvedený zdroj (a bude ním niektorý iný zdroj); už táto skutočnosť sama o sebe všeličo prezrádza o "kvalite" WFO. Tretia vec je, že v tomto konkrétnom prípade je tam uvedený zoznam rodov vadný, pretože dva tam uvedené údajné rody (konkrétne: Leontopetalon a Nardina), neexistujú už asi tak 200 rokov, čiže ide o reziduá z automatického spracovania dát a nie o normálny systém. Summa summarum: takýto typ stránky sa necituje, ale cituje sa rovno pôvodný zdroj (ktorý tam je uvedený) a v tomto konkrétnom prípade navyše je ten text chybný, tak je lepšie uviesť nejaký iný NORMÁLNY zdroj zo stoviek disponibilných zdrojov. Preto je v článku teraz uvedený zdroj, ktorý uvádza WFO uvádza ako pôvodný.

text: Ešte podotýkam, že ospevné marketingové (a nepravdivé) ódy na akúkoľvek stránku (o nejakých vynikajúcich "etablovaných" "konzorciách") nič nemenia na obsahu danej stránky, spôsobe jej vzniku a jej celkovej (po)užiteľnosti, takže netuším, načo ich sem píšete. A to, že sa snažíte tieto ódy (aj ak je ich obsah pravdivý) písať do textu článku (nie je to prvý krát), je v podstate vandalizmus, toto nie sú stránky na hodnotenie alebo promotion webových stránok.2A02:AB04:3140:7400:203E:E372:6682:8150 09:58, 25. október 2022 (UTC)
replies: text: :Veľa slov ale odpoveď na otázku hneď v prvom riadku som sa nedozvedel. Odkiaľ beriete právo mazať príspevky iných redaktorov. Porušuje tým základný princíp fungovania Wikipédie ako slobodnej encyklopédie. Hladac (diskusia) 17:01, 25. október 2022 (UTC)
replies: text: :: Vyššie máte vysvetlené, čo bolo (a čo nebolo), prečo bolo zmazané a čím to bolo nahradené. Ak máte problém spracovať textovú odpoveď ("veľa slov"), s tým vám nepomôžem. Nič sa tým neporušuje, naopak, nezmazanie chybných informácií by bolo porušením pravidiel. Keďže toto nie je prvýkrát, čo vypisujete nezmysly, že nikto nemá právo presúvať alebo mazať to, čo ste napísal, dôrazne vám odporúčam zistiť si, čo je wikipédia a ako funguje. Nie je moja úloha vysvetľovať vám základné princípy, nie som administrátor. S pozdravom. 2A02:AB04:3140:7400:203E:E372:6682:8150 17:22, 25. október 2022 (UTC)
replies: text: :::Pri argumentácii je vždy lepšie klásť dôraz na fakty ako na emócie. Pre zdrojovanie informácií k článkom využívam hlavne akademické zdroje (knižné, online), ktoré si čitateľ môže overiť. Hladac (diskusia) 06:13, 26. október 2022 (UTC)
thread_title:  Vymazanie informácií a zdroja